Komission asetus (EY) N:o 412/97, annettu 3 päivänä maaliskuuta 1997, neuvoston asetuksen (EY) N:o 2200/96 soveltamista koskevista yksityiskohtaisista säännöistä tuottajaorganisaatioiden hyväksymisen osalta



Virallinen lehti nro L 062 , 04/03/1997 s. 0016 - 0025



KOMISSION ASETUS (EY) N:o 412/97, annettu 3 päivänä maaliskuuta 1997, neuvoston asetuksen (EY) N:o 2200/96 soveltamista koskevista yksityiskohtaisista säännöistä tuottajaorganisaatioiden hyväksymisen osalta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2200/96 (1) ja erityisesti sen 11 artiklan 2 kohdan a alakohdan ja 48 artiklan, sekä katsoo, että on tarpeen määritellä vähimmäisehdot tuottajien ja kaupan pidettävien tuotteiden määrälle noudattaen käytännöllisyyteen perustuvaa lähestymistapaa ja ottaen huomioon jäsenvaltioiden rakenteelliset, taloudelliset ja hallinnolliset olosuhteet; erilaisia tuottajaorganisaatioita koskevien vähimmäisedellytysten olisi oltava erilaiset, jotta voitaisiin ottaa huomioon erilaiset tuotantotilanteet ja saatu kokemus; lisäksi olisi sallittava jäsenvaltioiden vahvistaa tässä asetuksessa säädettyjä vähimmäisedellytyksiä tiukemmat vähimmäisedellytykset, kaupan pidettävän tuotannon vähimmäismäärä olisi ilmoitettava ecuina kyseisen määrän edustavuuden vuoksi; on kuitenkin tarpeen sallia jäsenvaltioiden ilmoittaa vähimmäismäärä prosenttiosuutena sen talousalueen tuotannosta, jonne tuottajat ovat sijoittautuneet, erityistilanteiden huomioon ottamiseksi, sen varmistamiseksi, että tuottajaorganisaatiot edustavat tosiasiallisesti tuottajien vähimmäismäärää, vaikuttaa tarpeelliselta, että jäsenvaltiot toteuttavat toimenpiteitä, sen välttämiseksi, että jäsenten vähemmistö, joka mahdollisesti pitää hallussaan suurinta osuutta kyseisen tuottajaorganisaation tuotannosta, väärinkäyttää asemaansa organisaation hallinnossa ja toiminnassa, tuottajaorganisaation pääasiallisen ja olennaisen toiminnan on liityttävä sen jäsenten tuotantoon; tuottajaorganisaatiolle on kuitenkin annettava lupa kaupallisiin tai muihin toimiin tietyissä rajoissa, sanotun kuitenkaan rajoittamatta jäsenvaltioiden mahdollisuutta asettaa tiukempia rajoja, tuottajaorganisaatioiden jäsenten tilat voivat sijaita muissa jäsenvaltioissa kuin siinä, jossa tuottajaorganisaation toimipaikka sijaitsee, ottaen huomioon tuotteiden lajin, niiden tuotannon ja niiden kaupan pitämisen, asetuksen (EY) N:o 2200/96 11 artiklan 1 kohdan a alakohdassa ja 3 kohdassa säädetään erilaisista tuottajaorganisaatioista; jokaisen tuottajaorganisaation, jolle hyväksyntää haetaan, on kuuluttava johonkin tuottajaorganisaatioiden luokkaan, tarjonnan keskittämisen helpottamiseksi olisi rohkaistava olemassa olevien tuottaja-organisaatioiden yhteenliittymistä perustamalla uusia organisaatioita; tältä osin neuvoston asetuksen (ETY) N:o 1035/72 (2), sellaisena kuin se on viimeksi muutettuna komission asetuksella (EY) 1363/95 (3), mukaisesti jo hyväksyttyjen organisaatioiden yhteen-liittymisestä syntyviin uusiin tuottajaorganisaatioihin sovelletaan saatuja oikeuksia, sellaisena kuin niitä tarkoitetaan asetuksen (EY) N:o 2200/96 53 artiklassa, tuottajaorganisaation on oltava mahdollisimman vakaa, jotta se edesauttaa yhteisen markkinajärjestelyn tavoitteiden toteuttamista ja voidaan varmistaa, että tuottajaorganisaatiot toimivat kestävästi ja tehokkaasti; tämän vuoksi olisi säädettävä tuottajaorganisaation jäsenyyden vähimmäisajasta erityisesti asetuksen (EY) N:o 2200/96 15 artiklassa säädetyn toimintaohjelman toteuttamiseen liittyvien velvoitteiden osalta; jäsenyyden vähimmäisajalle on vahvistettava tietyt rajat, sanotun kuitenkaan rajoittamatta jäsenvaltioiden mahdollisuutta vahvistaa tiukempia rajoja, yhteisen markkinajärjestelyn moitteettoman hallinnon varmistamiseksi jäsenvaltion olisi tiedotettava komissiolle säännöllisesti alan tilanteesta ja kehityksestä; olisi määritettävä tällaista tiedottamista koskevat yksityiskohtaiset säännöt, tähän asetukseen on otettu sitrushedelmien tuottajaorganisaatioiden hyväksyminen tiettyjen erityisedellytysten mukaisesti; sen vuoksi sitrushedelmien tuottajajärjestöjä koskevista yksityiskohtaisista säännöistä 7 päivänä syyskuuta 1990 annettu komission asetus (ETY) N:o 2602/90 (4) olisi kumottava, ja tuoreiden hedelmien ja vihannesten hallintokomitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla 1. Tässä asetuksessa vahvistetaan asetuksen (EY) N:o 2200/96 soveltamista koskevat yksityiskohtaiset säännöt tuottajaorganisaatioiden hyväksymisen edellytyksistä mainitun asetuksen 11 artiklan mukaisesti. 2. Tässä asetuksessa tarkoitetaan: a) `tuottajalla` jokaista luonnollista henkilöä tai oikeushenkilöä, joka on sellaisen tuottajaorganisaation jäsen, jolle tämä toimittaa tuotantonsa sen pitämiseksi kaupan asetuksessa (EY) N:o 2200/96 säädetyin edellytyksin; b) `kaupan pidetyllä tuotannolla` tuottajaorganisaation jäsenten tuotantoa, joka myydään asetuksen (EY) N:o 2200/96 11 artiklan 1 kohdan c alakohdan 3 alakohdassa säädetyin edellytyksin sen tuoteluokan osalta, jolle hyväksymistä haetaan, ja joka on "tuottajaorganisaatiosta"-vaiheessa, tarvittaessa "pakattu tai valmistettu, jalostamaton tuote" -vaiheessa; c) `kaupan pidettävällä tuotannolla` kaupan pidettyä tuotantoa, johon lisätään markkinoilta poistetut määrät. 2 artikla 1. Asetuksen (EY) N:o 2200/96 11 artiklan 2 kohdan a alakohdassa tarkoitettu tuottajien vähimmäismäärä ja kaupan pidettävän tuotannon vähimmäismäärä vahvistetaan tämän asetuksen liitteessä I ja II. 2. Jäsenvaltiot voivat korvata liitteessä I tarkoitetun tuotantomäärän tuottajaorganisaation kaupan pidettävän tuotannon prosenttiosuudella suhteessa sen talousalueen keskimääräiseen kokonaistuotantoon, jonne organisaation tuottajat ovat sijoittautuneet. Kyseinen prosenttiosuus ei saa olla alle 15 prosenttia. Tällaisissa tapauksissa tuottajien vähimmäismäärä on 20 asetuksen (EY) N:o 2200/96 11 artiklan 1 kohdan a alakohdan i-iv alakohdassa tarkoitettujen tuottajaorganisaatioiden osalta ja 5 mainitun artiklan 1 kohdan a alakohdan vi ja vii alakohdassa ja 3 kohdassa tarkoitettujen tuottaja-organisaatioiden osalta. Jäsenvaltiot määrittelevät talousalueet ottaen huomioon nykyiset tuotannon ja kaupan pitämisen edellytykset. Jäsenvaltioiden on ilmoitettava kyseiset alueet komissiolle. 3. Edellä 1 ja 2 kohtaa sovellettaessa huomioon otettava määrä on kaikkien jäsentuottajien kaupanpidettävän tuotannon keskiarvo hyväksymistä edeltäneeltä kolmelta markkinointivuodelta. 4. Jäsenvaltiot saavat vahvistaa tuottajien vähimmäismäärän ja kaupan pidetyn tuotannon vähimmäismäärän 1 ja 2 kohdassa säädettyjä määriä suuremmiksi. Niiden on ilmoitettava tästä komissiolle. 3 artikla Jäsenvaltioiden on toteutettava tarvittavat toimenpiteet, jotta vältettäisiin kaikki yhden tai useamman tuottajan voiman tai vaikutusvallan väärinkäytökset tuottajaryhmittymien hallinnon ja toiminnan osalta. Niiden on ilmoitettava kyseiset toimenpiteet komissiolle ennen 1 päivää heinäkuuta 1997. 4 artikla Tuottajaorganisaation liikevaihto, joka saadaan sen jäsenten tuotannon myynnistä tarvittaessa jalostamisen jälkeen, ei saa olla pienempi kuin ryhmittymän muusta toiminnasta saatava liikevaihto. Muiden maataloustuotteiden tuotantoon ja tarvittaessa niiden kehittämiseen liittyvää toimintaa ei oteta huomioon. 5 artikla Tämän asetuksen soveltamiseksi annettuja sääntöjä sovelletaan rajat ylittäviin tuottaja-organisaatioihin siinä jäsenvaltiossa, jossa organisaation toimipaikka sijaitsee. Organisaation toimipaikan on oltava siinä jäsenvaltiossa, jossa kyseisellä organisaatiolla on huomattavia laitoksia tai jossa sen jäsenten lukumäärä on huomattava. 6 artikla Tuottajaorganisaatioiden esittämissä hyväksymistä koskevissa hakemuksissa on mainittava asetuksen (EY) N:o 2200/96 11 artiklan 1 kohdan a alakohdassa tai 3 kohdassa mainittu tuoteluokka, jolle hyväksymistä haetaan. 7 artikla Asetuksen (ETY) N:o 1035/72 mukaisesti hyväksyttyjen tuottajaorganisaatioiden yhteenliittymisen yhteydessä syntyneet uudet tuottajaorganisaatiot saavat säilyttää asetuksen (EY) N:o 2200/96 53 artiklassa tarkoitetut saadut oikeudet. Jos niitä ei voida hyväksyä asetuksen (EY) N:o 2200/96 11 artiklan mukaisesti, niitä on pidettävä mainitun asetuksen 13 artiklan 1 kohdan mukaisina tuottajaorganisaatioina. 8 artikla 1. Tuottajan on oltava jäsen vähintään yhden vuoden ajan. Kuitenkin toimintaohjelman esittämisen jälkeen asetuksen (EY) N:o 2200/96 mukaisesti yksikään jäsen ei voi vapautua ohjelmasta johtuvista velvoitteistaan ohjelman soveltamisen aikana ilman tuottajaorganisaation lupaa. 2. Jäsenyyden irtisanomisesta on ilmoitettava kirjallisesti tuottajaorganisaatiolle viimeistään 31 päivänä toukokuuta, jolloin irtisanominen tulee voimaan seuraavan vuoden 1 päivänä tammikuuta. Tuottajaorganisaation säännöissä voidaan määrätä pidempi irtisanomisaika. 9 artikla Jäsenvaltioiden on esitettävä edellistä kalenterivuotta koskeva liitteessä III annetun mallin mukainen kertomus ennen 1 päivää heinäkuuta. 10 artikla Kumotaan asetus (ETY) N:o 2602/90. 11 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 3 päivänä maaliskuuta 1997. Komission puolesta Franz FISCHLER Komission jäsen (1) EYVL N:o L 297, 21.11.1996, s. 1 (2) EYVL N:o L 118, 20.5.1972, s. 1 (3) EYVL N:o L 132, 16.6.1995, s. 8 (4) EYVL N:o L 245, 8.9.1990, s. 13 LIITE I MUITA KUIN SITRUSHEDELMIEN TUOTTAJAORGANISAATIOITA KOSKEVAT HYVÄKSYMISPERUSTEET >TAULUKON PAIKKA> LIITE II SITRUSHEDELMIEN TUOTTAJAORGANISAATIOIDEN HYVÄKSYMISPERUSTEET >TAULUKON PAIKKA> LIITE III >KAAVION ALKU> VUOSIKERTOMUS >KAAVION LOOPU> >KAAVION ALKU> VUOSIKERTOMUS >KAAVION LOOPU> >KAAVION ALKU> VUOSIKERTOMUS >KAAVION LOOPU> >KAAVION ALKU> VUOSIKERTOMUS >KAAVION LOOPU> >KAAVION ALKU> VUOSIKERTOMUS >KAAVION LOOPU>